Ад 1990 года адбылося 121 перайменаванне мінскіх вуліц. У якасці імкнення да нацыянальнага ў назвах вуліц можна ўспомніць, напрыклад, перайменаванне праспекта Леніна ў праспект Скарыны, вуліцы Горкага ў вуліцу Багдановіча ці вуліцы Танкавай ў вуліцу Танка. Прыкладам з дакладнасцю да наадварот можна назваць змена назваў галоўных мінскіх праспектаў — Францыска Скарыны і Пятра Машэрава на праспекты Незалежнасці і Пераможцаў у 2005 годзе. Тады з нагоды перайменавання вуліц Мінска грамадскасць звярталася ў суд са скаргай, якая не была прынятая.